Federasyonê Komeleyanê Huqûq û Paştdayîşî yê Keyeyanê Tepişteyan û Hukmwerdeyan ê Medî (MED TUHAD-FED), Şubeyê Amedî yê Komeleya Huqûqnasan a Seba Azadîye (OHD) û Komeleya Paştdayîşê Keyeyanê Tepişteyan a Amedî (TUAY-DER)  derheqê binpaykerdişanê heqanê merdiman ê Zîndanê Cinîyan ê Amedî de raporêk amade kerd. Dezgehan da zanayene ke înan 14 tepişteyan reyde pêvînayîş kerd.
Raporê dezgehan de nê binpaykerdişî ameyî tesbîtkerdene:
-Werdê tepişteyan hetê proteîn û vîtamînan ra qîm nîyê.
-Vayê berhemanê kantînî zêdêr ê.
-Eylem Onluya ke dergûşa xo reyde tepişîyaye heqaret pê kenê travma ra derbaz bena.
-Aktîvîteyê sosyalî  û heqê tedawî asteng benê. Doktorê zîndanî pê tepişteyan heqaret kenê û ge ge rixmê prosesê janî zî doktorî nênê zîndan.
-Fotografê komkîyî ameyî qedexekerdene.
-Odayanê karantîna de hewcedarîyî nênê peydakerdene.
-Heqê pêvînayîşî yê tepişteyan ê neweyan mengêke yeno astengkerdene.
-Pansumanê Semîre Dîrekçî bi hawayêkê nîzamî nêno kerdene.
Dezgehî seba ke verê nê binpaykerdişan bigêrê do muracatê warê huqûqî bikerê. Dezgehan îfade kerd ke ganî dezgehê neteweyî û mîyanneteweyî bêrê zanayîşdayene.
